Case ID: 1195345
Sentence 0: İddiaçı iddia tələbini belə əsaslandırmışdır ki, MMC-nin direktoru vəzifəsini icra edən Firudin Cəbrayılovun xx.xx.2019-cu il tarixli əmri ilə onunla bağlanmış əmək müqaviləsinə Əmək Məcəlləsinin 70-ci maddəsinin (ç) bəndinə (özünün xəstəliyi, yaxın qohumunun xəstələnməsi və ya vəfat etməsi istisna olunmaqla heç bir üzürlü səbəb olmadan bütün iş günü işə gəlməməsi halına) əsasən xx.xx.2019-cu il tarixindən xitam verilmiş, həmin əmr, həmçinin əmək kitabçası uzun müddət ona təqdim olunmamış, yalnız israrlı tələblərindən sonra əmrin surəti xx.xx.2019-cu il tarixdə ona çatdırılmış, əmrdə əmrin verilməsinin əsası kimi Ucar rayon Kommunal Müəssisələri Kombinatı tərəfindən tərtib olunan xx.xx.2019-cu il tarixli akt və MMC tərəfindən göndərilən **********2 nömrəli xəbərdarlıq məktubları göstərilmişdir.